શહીદકથાના બીજા દિવસે એટલે કે ૨૪ માર્ચના રોજ માતૃશક્તિ શહીદોના રંગે રંગાઈ હતી. આજુબાજુની સોસાયટીઓની ૫૫ બહેનો અને ૨૬ બાળકો એ પોતાની અભૂતપૂર્વ કલાત્મકતા અને રાષ્ટ્રપ્રેમનો પરિચય આપ્યો હતુ. આ માતૃશક્તિ દ્વારા કાર્યક્રમના સ્થળની બહાર રોડ પર સમગ્ર કથા સ્થળને સુશોભિત કરવા માટે રંગોળી બનાવવામાં આવી હતી. જે અત્રે આવતા શ્રોતાઓની સાથે સાથે અહીંથી પસાર થતા રાહદારીઓમાં પણ આકર્ષણનું કેન્દ્ર બની હતી. લગભગ ૧ કિ.મી.થી પણ વધારે લાંબા રોડ ઉપર રંગોળીરૂપે દેશભક્તિના રંગોની છોળો ઊડતી જણાઈ હતી. કથાના ત્રીજા દિવસે એટલે કે ૨૫ માર્ચના રોજ ભારતમાતાની મહાઆરતીનો સાંસ્કૃતિક કાર્યક્રમ યોજાયો હતો, જેમાં મોટા પ્રમાણમાં દેશભક્ત પ્રજાજનોએ ભાગ લીધો હતો.